شەفەق نیوز/ تیمەیل وەرگری شارستانی، ئمڕوو یەکشەممە، رویداو ئاگریگ لەناو کارخانەی سفتکردن کارتۆن و ئەمار گەورەیگ نزیک بەنزینخانەی میساق لە ناوچەی شەعەب لە بەغداد پایتەخت کپەو کردن.
وەڕێەوبەرایەتی وەرگری شارستانی لە بەیاننامیگ رەسیە ئاژانس شەفەق نیوز وت: تیمەیلە لە چوار شوین ئاگرەگە گیر هاوردن، و شۆفەڵیگ کلکردنە ناو تا ئەو کارتۆنەیلە بماڵێد ک سزیایە وچویچیایە، و یەکەم جار رخ بڵاوبوین ئاگر لە تانکیەیل بەنزینخانەی شانی دویر بخەێد، ئیجا دەسکردە کپەوکردن ئاگرەگە وەتەواوی لەناو ئەمار و کارخانەگە، وەبی تووماکردن زەخمداری، وەگەرد کەمکردن زەرەردەیل دارایی.
وەرگری شارستانی لە بەیاننامەگە داوای وازکردن لێکۆڵینەوە و هاوردن پسپۆڕ بەڵگەیل تاوانی کرد ئەرا نشانکردن نموونەیل، و دیاریکردن بندروس ئاگرەگە.
